CELEX: 62010TN0224
Language: mt
Date: 2010-05-17 00:00:00
Title: Kawża T-224/10: Rikors ippreżentat fis- 17 ta’ Mejju 2010 — Association Belge des Consommateurs Tests-Achats vs Il-Kummissjoni

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/41
            
         Rikors ippreżentat fis-17 ta’ Mejju 2010 — Association Belge des Consommateurs Tests-Achats vs Il-Kummissjoni
   (Kawża T-224/10)
   ()
   2010/C 209/63
   Lingwa tal-kawża: l-Ingliż
   
      Partijiet
   
   
      Rikorrenti: Association Belge des Consommateurs Test-Achats ASBL/Belgische Verbruikersunie Test-Aankoop VZW (Brussell, Il-Belġju) (rappreżentanti: F. Filpo u A. Fratini, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjonijiet tal-Kummissjoni Nru C(2009) 9056 u Nru C(2009) 8954, tat-12 ta’ Novembru 2009, fil-Każ COMP/M.5549 — EDF/SEGEBEL; u
            
         
               —
            
            
               tikkundanna l-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob, abbażi tal-Artikolu 263 TFUE, l-annullament tad-deċiżjonijiet kkontestati sa fejn il-Kummissjoni ddeċidiet li ma tirreferix parzjalment il-konċentrazzjoni bejn Electricité de France S.A. u Segebel lill-Awtortità tal-Kompetizzjoni tal-Belġju taħt l-Artikolu 9 tar-Regolament (KE) Nru 139/2004 (1) (ir-Regolament tal-KE dwar l-Għaqdiet) u ddikjarat il-konċentrazzjoni bħala kompatibbli mas-suq komuni suġġetta għal impenji, taħt l-Artikolu 6(1)(b) tar-Regolament dwar l-Għaqdiet, mingħajr ma bdiet il-proċeduri taħt l-Artikolu 6(1)(ċ) tar-Regolament dwar l-Għaqdiet.
   Insostenn tal-argumenti tagħha, ir-rikorrenti ssostni l-motivi segwenti:
   
                
            
            
               Fl-ewwel motiv tagħha, ir-rikorrenti ssostni li d-deċiżjonijiet ikkontestati huma nieqsa minn motivazzjoni suffiċjenti, jiksru l-Artikolu 6(2) tar-Regolament dwar l-Għaqdiet, u huma vvizjati minn żbalji manifesti ta’ evalwazzjoni, sa fejn il-Kummissjoni ma tikkunsidrax b’mod xieraq ir-relazzjoni kompetittiva bejn l-entità magħquda u l-operatur diġà stabbilit GDF Suez.
            
         
                
            
            
               Fit-tieni motiv tagħha, ir-rikorrenti ssostni li l-Kummissjoni kisret id-drittijiet proċedurali tagħha li tipparteċipa fil-proċedura.
            
         
                
            
            
               Fit-tielet motiv tagħha, ir-rikorrenti ssostni li l-Kummissjoni ma kellhiex l-elementi koninċenti u deċiżivi sabiex tikkonkludi li t-tranżazzjoni ma kinitx ser tqajjem dubji serji dwar il-kompatibbiltà tagħha mas-suq komuni, mingħajr ma tibda l-proċeduri taħt l-Artikolu 6(1)(ċ) tar-Regolament dwar l-Għaqdiet. Barra minn hekk, ir-rikorrenti ssostni li dawn id-difetti jaffettwaw ukoll id-deċiżjoni li ma tirreferix il-każ lill-Awtorità tal-Kompetizzjoni tal-Belġju, peress li l-Kummissjoni ma kellhiex elementi biżżejjed sabiex tistabbilixxi jekk kinitx jew le l-awtorità fl-aħjar pożizzjoni sabiex tittratta t-tranżazzjoni nnotifikata.
            
         
      (1)  Regolament tal-Kunsill (KE) Nru 139/2004 tal-20 ta’ Jannar 2004 dwar il-kontroll ta’ konċentrazzjonijiet bejn impriżi (ĠU Edizzjoni Speċjali bil-Malti: Kapitolu 08, Vol. 03, p. 40)